
Répáshuta Község Önkormányzata

3559 Répáshuta, Kossuth út 2.

48-12/2015.




     JEGYZŐKÖNYV 

Készült Répáshuta Község Önkormányzata Képviselő-testületének 2015. szeptember 2. napján 17.00 órakor kezdődő üléséről.

Helye: Répáshuta Önkormányzati Hivatal tanácskozó terme

Jelen vannak:
Erdős Tamás polgármester


Telekes Gábor alpolgármester


Kátai Imre önkormányzati képviselő


Orosz Tímea önkormányzati képviselő 


Vass Ferenc önkormányzati képviselő


Dr. Hegyközi Béla címzetes főjegyző

Erdős Tamás polgármester köszönti a képviselőket. Megállapítja, hogy az ülés határozatképes, azt megnyitja. 

Ismerteti a napirendet:

1./ A megyei önkormányzatok rendkívüli támogatása és a települési önkormányzatok rendkívüli önkormányzati költségvetési támogatásának igénylése
     Előadó: Erdős Tamás polgármester

2./ A Bükki Szlovák Nemzetiségi Általános Iskola tanulóinak tankönyvtámogatása

     Előadó: Erdős Tamás polgármester

3./ Onga és Társult Települések Szociális és Gyermekjóléti Társulása Társulási Megállapodásának módosítása         

     Előadó: Erdős Tamás polgármester

4./ Aktuális kérdések megvitatása

     Előadó: Erdős Tamás polgármester
A napirendi pontot a képviselő-testület változtatás nélkül 5 igen szavazattal elfogadta.

1. Napirendi pont: A megyei önkormányzatok rendkívüli támogatása és a települési önkormányzatok rendkívüli önkormányzati költségvetési támogatásának igénylése
Előadó: Erdős Tamás polgármester

A polgármester előadja, hogy a Magyarország 2015. évi központi költségvetéséről szóló törvény alapján az önkormányzat működőképességének megőrzése céljából támogatási igény nyújtható be. Javasolja a támogatási igény benyújtását.

Észrevétel nem hangzott el.

Ezt követően 5 képviselő szavazott és 5 igen szavazattal a következő határozatot hozta:

Répáshuta Község Önkormányzat Képviselő-testületének

31/2015.(IX.2.) önkormányzati Határozata

Tárgy: A megyei önkormányzatok rendkívüli támogatása és a települési önkormányzatok rendkívüli önkormányzati költségvetési támogatásának 2015. évi igénylése

Répáshuta Község Önkormányzatának Képviselő-testülete a Magyarország 2015. évi központi költségvetéséről szóló 2014. évi C törvény valamint a költségvetési törvény 3. melléklet I.7. pont, és a III. 4. pontban megjelent pályázati kiírás alapján támogatási igényt kíván benyújtani.

Határidő: 2015. szeptember 30.

Felelős: Erdős Tamás polgármester

2. Napirendi pont: A Bükki Szlovák Nemzetiségi Általános Iskola tanulóinak tankönyvtámogatása.

Előadó: Erdős Tamás polgármester

A polgármester előadja, hogy konzultált Bükkszentkereszt polgármesterével az általános iskolai gyermekek tankönyvtámogatásáról. Minden gyermek részére ingyenes lenne a tankönyv, amennyiben a két önkormányzat arányosan támogatást adna. Ez Répáshuta esetében 88.472.-Ft. 

Javasolja a döntés meghozatalát a támogatásról.

Észrevétel nem hangzott el.

Ezt követően 5 képviselő szavazott és 5 igen szavazattal a következő határozatot hozta:

Répáshuta Község Önkormányzat Képviselő-testületének

32/2015.(IX.2.) Önkormányzati Határozata

Tárgy: A Bükki Szlovák Nemzetiségi Általános Iskola tanulóinak tankönyvtámogatása

Répáshuta Község Önkormányzat Képviselő-testülete úgy határozott, hogy a Bükki Szlovák Nemzetiségi Általános Iskola tanulói részére 88.472.-Ft tankönyvtámogatást nyújt.

Határidő: 2015. szeptember 10.

Felelős: Erdős Tamás polgármester
3. Napirendi pont: Onga és Társult Települések Szociális és Gyermekjóléti Társulása Társulási Megállapodásának módosítása.

Előadó: Erdős Tamás polgármester

A polgármester előadja, hogy Onga és Társult Települések Szociális és Gyermekjóléti Társulása Társulási Tanácsa 2015. augusztus 25. napján tartott ülésén társulási megállapodását az alábbiak szerint módosította:

Onga és Társult Települések Szociális és Gyermekjóléti Társulás Társulási Megállapodása 7. A közös fenntartású intézmény pontjában, a telephelyen ellátott feladatok között a költségvetési szerv telephelye alpont – a korábban társulás által elfogadott – „3554 Bükkaranyos, Petőfi u. 112. idősek nappali ellátása, házi segítségnyújtás” szövegrésszel bővül.

A módosítást valamennyi társult önkormányzat képviselő-testületének el kell fogadnia.

Javasolja a döntés meghozatalát.

Ezt követően 5 képviselő szavazott és 5 igen szavazattal a következő határozatot hozta:

Répáshuta Község Önkormányzat Képviselő-testületének

33/2015.(IX.2.) Önkormányzati Határozata

Tárgy: Onga és Társult Települések Szociális és Gyermekjóléti Társulása Társulási Megállapodás 5. sz. módosítása

Répáshuta Község Önkormányzatának Képviselő-testülete megtárgyalta az Onga és Társult Települések Szociális és Gyermekjóléti Társulása Társulási Megállapodás 5. sz. módosítására vonatkozó előterjesztést és az alábbi határozatot hozza: 
1.) Répáshuta Község Önkormányzatának Képviselő-testülete az Onga és Társult Települések Szociális és Gyermekjóléti Társulása Társulási Megállapodás 5. sz. módosítását a határozat mellékletében foglaltak szerint jóváhagyja. 

2.) A képviselő-testület a módosításokkal egységes szerkezetbe foglalt Társulási Megállapodást jóváhagyja.

3.) A Képviselő-testület felhatalmazza a polgármestert a Társulási Megállapodás 5. sz. módosításának, valamint az egységes szerkezet foglalt Társulási Megállapodás aláírására
Határidő: azonnal
Felelős: Erdős Tamás polgármester

4. Napirendi pont: Aktuális kérdések megvitatása
Előadó: Erdős Tamás polgármester

A polgármester megköszöni a segítséget mindazoknak, akik az augusztus 22-én tartott falunapon az előkészítésben, lebonyolításban segítséget nyújtottak. Nagy volt az érdeklődés, a helyieken kívül a környező településekről is sokan ellátogattak. 

A napi programok közül nagyon népszerű volt a barlangtúra.

A polgármester előadja, hogy a birkózótábor étkeztetéséből származó bevétel mintegy 800.000.-Ft.

Jelenleg folyik az óvoda és iskola nyílászáróinak cseréje és szigetelése, majd folytatódik a tornateremmel.

A VW mikrobusz átvételére várhatóan október elején kerül sor.

Jelenleg folynak az egyeztetések, hogy a pályázati kiírások függvényében az önkormányzat milyen fejlesztésekre adhat be pályázatot. Elképzelhető, hogy az önkormányzat pályázhat egy gyümölcsaszaló üzem megvalósítására.
Ezt követően a polgármester megköszöni a részvételt és az ülést bezárja.
Kmf.


Erdős Tamás
Dr. Hegyközi Béla


polgármester
címzetes főjegyző

